
Tee-ehitusloa andmine Aleksander Puškini tänava  sõidu-ja kõnnitee rekonstrueerimiseks 
1. ASJAOLUD JA MENETLUSE KÄIK
Narva Linnavalitsuse korralduse vastuvõtmiseks laekus tee-ehitusloa väljaandmise taotlus koos seadusega ettenähtud korras kooskõlastatud tee-ehitusprojektiga. Tee-ehitusprojekti vastavust projekteerimistingimustele, kehtestatud planeeringule, seadustele ning teistele õigusaktidele on kontrollinud Arhitektuuri- ja planeerimise osakond ning projekt on kooskõlastatud peaarhitektiga. 
Projekt lahendus näeb ette Aleksander Puškini tänava Paul Kerese väljakust kuni A. Puškini tn 39 kinnistuni sõidu- ja kõnnitee rekonstrueerimine koos tänavavalgustuse ja sademeveekanalisatsiooni rajamisega. Käesolev projekt näeb ette ka  asuvate ristmikel Hariduse ja Rakvere tänavatega A. Puškini tänaval foorisüsteemide rekonstrueerimist. Samuti projekteeritaval alal on kavatsetud teede teekattemärgistuse ja liiklusmärkide ja ohutussaarte paigaldus. Projekti mahus on lahendatud ka välisvalgustus ja sademevee äravool.

Tee-ehitusloa taotluses puuduvad andmed töövõtjate ja omanikujärelevalve kohta. Neid selgitakse välja peale avatud hankemenetlust. Tööde planeeritav lõpptähtaeg on 19.10.2013. a.
Esitatud dokumentide alusel teeseaduse §21 lõike 6 toodud tee-ehitusloa väljastamise keeldumise põhjused puuduvad. Seega, tee-ehitusloa andmiseks takistusi ei ole.
2.    ÕIGUSLIKUD ALUSED

2.1. Teeseaduse § 21 lõike 1 kohaselt tee-ehitusluba on vajalik avalikult kasutatava tee või avalikult kasutatava tee koosseisus oleva üksiku rajatise ehitamiseks või remontimiseks juhul, kui nendeks töödeks on vaja koostada projekt käesoleva seaduse §-s 19 sätestatud nõuete kohaselt.
2.2.  Teeseaduse § 21 lõike 2 kohaselt kohaliku tee tee-ehitusloa annab valla- või linnavalitsus.
2.3. Narva linna ehitusmääruse § 24  lõike 4 kohaselt koostab ehitusjärelevalveosakond haldusakti eelnõu ehitusloa väljastamise või sellest keeldumise kohta ning esitab selle Linnavalitsusele kinnitamiseks.
3. OTSUS
3.1. Väljastada tee-ehitusluba kooskõlas tee-ehitusprojektiga Aleksander Puškini tänava Paul Kerese väljakust kuni A. Puškini tn 39 kinnistuni sõidu- ja kõnnitee rekonstrueerimiseks koos tänavavalgustuse ja sademeveekanalisatsiooni rajamisega.
3.2. Kohustada teeomaniku koos ehitamise alustamise teatisega esitada töövõtjate ja omanikujärelevalve andmed.
4. RAKENDUSSÄTTED
4.1. Käesolev korraldus jõustub seadusega ettenähtud korras.

4.2. Käesolevat korraldust on võimalik vaidlustada Tartu Halduskohtu Jõhvi  kohtumajas 30 päeva jooksul arvates korralduse teatavakstegemisest.  

